ഹരിതസമ്പദ്ഘടന

പരമാവധി പരിസ്ഥിതി ആഘാതങ്ങൾ കുറച്ചുകൊണ്ട് ഗുണപരമായ സാമൂഹ്യസ്ഥിതിയും നിലനിൽപ്പും ഉറപ്പുവരുത്തുന്നതിന് സഹായിക്കുന്ന സമ്പദ്‌വ്യവസ്ഥയാണ് **ഹരിതസമ്പദ്‌വ്യവസ്ഥ**. പാരിസ്ഥിതിക സമ്പദ്‌വ്യസ്ഥയും സുസ്ഥിരവികസനവും അടിസ്ഥാനപ്പെടുത്തി രൂപപ്പെട്ട സമ്പദ്ഘടനയാണിത്. 2012 ജൂണിലെ പരിസ്ഥിതി ദിനവിഷയം "ഹരിതസമ്പദ്ഘടന- ഇതിൽ നിങ്ങളും ഉൾപ്പെടുമോ" എന്നതാണ്. യുണൈറ്റഡ് നേഷൻസ് എൻവയോൺമെന്റ് പ്രോഗ്രാം(UNEP), യുണൈറ്റഡ് നേഷൻസ് കോൺഫറൻസ് ഓൺ എൻവയോൺമെന്റ് ആന്റ് ട്രേഡ്(UNCTAD) എന്നിവ ഹരിതസമ്പദ്ഘടനയെ സാമൂഹ്യപങ്കാളിത്തമുള്ള, കാർബൺ അളവ് കുറയ്ക്കുന്ന, വിഭവകാര്യക്ഷമതയുള്ള സമ്പദ്സ്വഭാവമായി വിവക്ഷിക്കുന്നു. 

## ഹരിതസമ്പദ്ഘടനാവാദം
ജൈവവൈവിധ്യം, ജൈവാനുകരണം, ഹരിതസമ്പദ്ഘടന എന്നിവ ഉദ്ഘോഷിക്കുന്ന വ്യക്തികളെ ഗ്രീൻ എക്കണോമിസ്റ്റുകൾ ആയി പരിഗണിക്കുന്നു. ക്ലാസിക്കൽ എക്കണോമിക്സും മാർക്സിസ്റ്റ് എക്കണോമിക്സും ഇതര ഗ്രീൻ പാർട്ടികളും അവരവരുടേതായ കാഴ്ചപ്പാടിൽ ഹരിതസമ്പദ്ഘടനയെ വ്യവഛേദിച്ചിട്ടുണ്ട്.
## ഘടന
### കാൾ ബർക്കാർട്ടിന്റെ ക്രമീകരണം
കാൾ ബർക്കാർട്ട് ഹരിതസമ്പദ്ഘടനയെ ആറ് പ്രധാനവിഭാഗങ്ങളായി തരംതിരിച്ചിരിക്കുന്നു.
:* പുനഃസ്ഥാപിക്കാവുന്ന ഊർജ്ജം: സൗരോർജ്ജം, തിരമാല, ബയോഗ്യാസ്, ജിയോതെർമൽ, ഫ്യുവൽ സെൽ എന്നിവ ഇതിലുൾപ്പെടുന്നു.
:* ഹരിതനിർമ്മിതികൾ: ഊർജ്ജ- ജല കാര്യക്ഷമതയ്ക്കായുള്ള കെട്ടിടസാമഗ്രികൾ, ഹരിതഉൽപ്പന്നങ്ങൾ, മൂല്യനിർണ്ണയം മുതലായവ  ഇതിലുൾപ്പെടുന്നു.
:* ഗതാഗതസൗകര്യങ്ങൾ: പാരമ്പര്യേതര ഇന്ധനങ്ങൾ, ഇലക്ട്രിക് വാഹനങ്ങൾ, വാഹനങ്ങളുടെ പൊതുപങ്കുവയ്ക്കൽ എന്നിവ ഇതിലുൾപ്പെടുന്നു.
:* ജലമാനേജ്മെന്റ്: മഴവെള്ളസംഭരണം, ജലശുദ്ധീകരണം, ജലസംഭരണയോഗ്യമായ ഭൂവിനിയോഗം എന്നിവ.
:* മാലിന്യനിർമ്മാർജ്ജനം: പുനരുപയോഗം, സുസ്ഥിരപായ്ക്കിംഗ് എന്നിവ.
:* ഭൂവിനിയോഗം: ജൈവകൃഷി, വാസസ്ഥാനങ്ങളുടെ സംരക്ഷണം, നഗരവനവൽക്കരണം, വനവൽക്കരണം, മണ്ണിന്റെ സ്ഥിതിപരിപാലനം എന്നിവ.
### കെവിൻ ഡനാഹറുടെ ക്രമീകരണം

Image:Sustainable development.svg|right|The three pillars of sustainability.|300px|thumb
poly 138 194 148 219 164 240 182 257 219 277 263 291 261 311 264 331 272 351 283 366 300 383 316 394 287 408 261 417 224 424 182 426 154 423 119 415 87 403 58 385 40 368 24 347 17 328 13 309 16 286 26 263 43 240 64 224 84 212 107 202 Environment
poly 324 219 334 226 343 234 351 242 359 251 366 263 371 276 375 287 400 279 417 272 438 263 453 252 466 241 477 229 488 214 497 193 482 189 463 188 423 188 398 191 376 196 352 204 Equitable
poly 319 221 330 229 337 235 347 244 357 258 365 270 371 287 358 289 344 291 321 292 303 292 284 290 268 288 272 275 278 261 287 249 297 239 Sustainable
poly 142 192 167 188 185 187 211 187 235 190 263 196 286 203 304 212 316 219 305 227 295 236 285 246 276 259 269 272 264 287 249 284 229 277 208 268 190 256 172 242 158 226 149 212 Bearable (Social ecology)
poly 267 291 265 304 267 320 275 345 284 360 293 371 304 381 319 392 332 384 343 374 354 362 364 347 371 332 373 317 374 305 372 292 362 293 344 295 323 296 301 296 286 294 Viable (Environmental economics)
poly 501 193 519 197 541 205 561 215 582 228 604 248 616 267 623 286 626 305 623 326 617 343 607 359 596 373 580 386 563 397 538 409 517 417 494 422 468 425 432 426 413 424 396 421 375 416 353 409 335 401 323 394 335 386 349 372 360 359 374 331 377 313 377 299 376 290 388 288 410 280 458 256 481 233 Economic
poly 141 188 139 173 143 147 152 126 169 107 191 88 216 75 242 65 280 55 310 53 352 54 379 60 415 71 447 88 461 99 475 112 488 128 496 147 500 162 500 176 500 189 471 185 452 183 410 185 369 194 337 206 319 216 305 208 279 197 257 191 230 185 199 183 199 182 199 183 Social

ഗ്ലോബൽ സിറ്റിസൺ സെന്ററിന്റെ തലവനായ കെവിൻ ഡനാഹർ ഹരിതസമ്പദ്ഘടനയെ മറ്റൊരു തരത്തിൽ വ്യാഖ്യാനിക്കുന്നു. ട്രിപ്പിൾ ബോട്ടം ലൈൻ (അടിവരത്രിത്വം) എന്ന ഈ വ്യാഖ്യാനം സമൂഹം, പരിസ്ഥിതി, സമ്പദ്ഘടന എന്നിവയെ സുസ്ഥിരതയുടെ മൂന്ന് താങ്ങ് തൂണുകളായി പരിഗണിക്കുന്നു.
# പരിസ്ഥിതിപരമായ സുസ്ഥിരത: ഏറ്റവും പരിമിതമായ വിഭവങ്ങളുള്ള ഒരു അടഞ്ഞ വ്യവസ്ഥയാണ് ഭൂമിയിലുള്ളത്. അതിനാൽത്തന്നെ ഭൂവിഭവങ്ങൾക്കുമേൽ സുസ്ഥിരവാദപരമായ സാമ്പത്തികവിനിയോഗ നിയന്ത്രണങ്ങൾ പാലിക്കേണ്ടതുണ്ട് എന്ന ആശയത്തെ ഉദ്ബോധിപ്പിക്കുന്നു.
# സാമൂഹ്യനീതി: സാംസ്കാരികപരമായ ഔന്നത്യത്തിലൂടെ എല്ലാ മനുഷ്യർക്കും നല്ല ജീവിതവ്യവസ്ഥ പ്രദാനം ചെയ്യണം എന്ന കാഴ്ചപ്പാട്.
# പ്രാദേശികാധിഷ്ഠിതം: പ്രാദേശികവിഭവങ്ങളുടെയും  ആവാസങ്ങളുടേയും സമാഹാരമാണ് ആഗോളഹരിതസമ്പദ്ഘടനയുടെ അടിസ്ഥാനം എന്ന കാഴ്ചപ്പാട്.
## വിമർശനങ്ങൾ
വനം മുതൽ ജലം വരെ ചൂഷണം ചെയ്യാൻ കോർപ്പറേറ്റുകളെ സഹായിക്കുന്ന തരത്തിൽ ഹരിതസമ്പദ്ഘടനയെ ഉപയോഗിക്കാനാവുമെന്ന് വിമർശനങ്ങൾ ഉയരുന്നുണ്ട്. 500 വർഷങ്ങൾക്കപ്പുറത്തേയ്ക്ക് എല്ലാ വിഭവങ്ങളേയും കോർപ്പറേറ്റുകൾക്ക് ചൂഷണം ചെയ്യത്തക്കതരത്തിൽ ഇത് മാറുമെന്ന് Etcgroup എന്ന ഗവേഷണസ്ഥാപനം പ്രവചിക്കുന്നു.
## ഇതും കാണുക
# മാതൃഭൂമി ദിനപത്രവാർത്ത
#. മേൽക്കൂരകൃഷി
#. വൈദ്യുത മോട്ടോർസൈക്കിൾ
#. വൈദ്യുത വാഹനം

## അവലംബം

## പുറത്തേക്കുള്ള കണ്ണികൾ
വർഗ്ഗം:ഹരിതസമ്പദ്ഘടന